เตตราโลจี ออฟ ฟาลโลต์

เตตราโลจี ออฟ ฟาลโลต์ () เป็นโรคหัวใจพิการแต่กำเนิดชนิดหนึ่งที่ประกอบด้วยลักษณะเฉพาะสี่อย่าง เป็นสาเหตุของโรคหัวใจพิการแต่กำเนิดชนิดที่ทำให้ผู้ป่วยเขียวที่พบบ่อยที่สุดคือเป็นสาเหตุประมาณร้อยละ 55–70 โรคนี้ได้รับการอธิบายครั้งแรกเมื่อ ค.ศ. 1672 โดยนีล สเตนเซน, เมื่อ ค.ศ. 1773 โดยเอ็ดเวิร์ด แซนดิฟอร์ต, และเมื่อ ค.ศ. 1888 โดยแพทย์ชาวฝรั่งเศส เอเตียน-ลุย ซาร์ตูร์ ฟาโล () ซึ่งเป็นที่มาของชื่อโรคนี้

 ลักษณะทางกายวิภาค 
 ความผิดปกติตั้งต้นสี่อย่าง 
คำว่า "เตตราโลจี" เป็นภาษาอังกฤษหมายถึงการมีลักษณะ 4 อย่าง ใช้ในหลายแวดวงเช่น แวดวงวรรณกรรม ในที่นี้หมายถึงการที่โรคนี้มีลักษณะปรากฏ 4 อย่าง ดังนี้

 ภาวะ คำอธิบาย ก: ลิ้นหัวใจพัลโมนารีตีบ การตีบแคบของทางออกห้องหัวใจขวาล่างอาจเกิดขึ้นในตำแหน่งของลิ้นหัวใจพัลโมนารี (ลิ้นหัวใจพัลโมนารีตีบ) หรือใต้ต่อลิ้นหัวใจพัลโมนารีพอดี (ลิ้นหัวใจพัลโมนารีตีบแบบ infundibular, infundibular stenosis) ลิ้นหัวใจพัลโมนารีตีบแบบ infundibular ส่วนใหญ่เกิดจากการเจริญมากกว่าปกติของผนังกล้ามเนื้อหัวใจ (การโตเกินของ septoparietal trabeculae)  อย่างไรก็ดียังเชื่อว่ามีสาเหตุมาจากสาเหตุเดียวกับที่ทำให้มีการเจริญของเอออร์ตาผิดปกติอยู่ในตำแหน่งคร่อม ภาวะลิ้นหัวใจพัลโมนารีตีบเป็นสาเหตุหลักของความผิดปกติเหล่านี้โดยมีความผิดปกติอื่นเป็นผลมาจากกระบวนการชดเชยต่อภาวะลิ้นหัวใจพัลโมนารีตีบ ความรุนแรงของการตีบแตกต่างกันไปในผู้ป่วยเตตราโลจี ออฟ ฟาลโลต์ แต่ละคน และเป็นตัวชี้วัดหลักว่าผู้ป่วยจะมีอาการอย่างไรและความรุนแรงขนาดใด ความผิดปกตินี้บางครั้งถูกเรียกว่า sub-pulmonary stenosis หรือ subpulmonary obstruction ข: หลอดเลือดแดงเอออร์ตาอยู่ในตำแหน่งคร่อม ลิ้นหัวใจเอออร์ติกเชื่อมกับหัวใจห้องล่างทั้งสองข้าง วางอยู่เหนือความบกพร่องของผนังกั้นหัวใจห้องล่าง ความมากน้อยของการที่เอออร์ตาเชื่อมอยูกับหัวใจห้องขวาล่างถือเป็นความมากน้อยของการคร่อมของเอออร์ตา โคนหลอดเลือดเอออร์ตาอาจเบี่ยงมาทางด้านหน้าหรืออยู่เหนือพอดีกับความบกพร่องของผนังกั้นหัวใจ แต่จะย้ายมาอยู่ทางขวาของโคนหลอดเลือดแดงพัลโมนารีเสมอ ความรุนแรงของการคร่อมนี้อาจแตกต่างกันได้มาก โดยอาจมีลิ้นหัวใจเชื่อมกับหัวใจห้องขวาล่างได้ตั้งแต่ร้อยละ 5–95  ค: ความบกพร่องของผนังกั้นหัวใจห้องล่าง มีรูเชื่อมระหว่างหัวใจห้องล่างทั้งสองห้อง ส่วนใหญ่อยูบริเวณด้านบนของผนังกั้นหัวใจห้องล่าง มักมีรูขนาดใหญ่รูเดียว ในผู้ป่วยบางรายอาจมีการหนาขึ้นของผนังกั้นหัวใจห้องล่างทำให้เป็นการลดขนาดรูบนผนังนี้ได้  ง: การโตเกินของหัวใจห้องขวาล่าง หัวใจห้องขวาล่างมีกล้ามเนื้อหนากว่าปกติทำให้มีลักษณะหัวใจคล้ายรูปรองเท้าบูท () เมื่อดูจากภาพถ่ายรังสีทรวงอก ปัจจุบันเชื่อว่าเป็นผลจากการที่มีการอุดกั้นทางออกห้องหัวใจขวาล่างร่วมกับการมีความบกพร่องของผนังกั้นหัวใจห้องล่างทำให้หัวใจห้องขวาล่างต้องบีบตัวรับเลือดปริมาณมากกว่าปกติเพื่อสร้างความดันที่สูงกว่าปกติ หลักฐานสนับสนุนคือการที่ระดับของการโตเกินนี้เพิ่มขึ้นตามอายุ

 อ้างอิง 

 แหล่งข้อมูลอื่น 

 What Is Tetralogy of Fallot? ที่สถาบันสุขภาพแห่งชาติ (สหรัฐ)
 Understanding your child's heart: Tetralogy of Fallot  โดย the British Heart Foundation

หมวดหมู่:โรคหัวใจพิการแต่กำเนิด